*APSTIPRINĀTS:*

*ar iepirkuma komisijas 2020.gada 20.oktobra*

*sēdes protokolu Nr14*

**VAS “Latvijas dzelzceļš”**

**Atklātā konkursa**

**„Dzelzceļa pasažieru infrastruktūras modernizācija: būvniecība”**

**(iepirkuma identifikācijas Nr.** **LDZ 2020/5-IB)**

**SKAIDROJUMS Nr.28**

|  |  |  |
| --- | --- | --- |
| **Nr.p.k.** | ***Jautājumi*** | ***Atbildes*** |
| **1.** | Veicot pasažieru plūsmas novērtējumu, vairākās stacijās, kur paredzēta salu peronu izbūve, visticamāk, nebūs nepieciešama par 4 m platu peronu izbūve (minimālais platums saskaņā ar standarta LVS-448 prasībām). Pasūtītājs turklāt savās prasībās arī ir noteicis salu platformas platumu 4 m (piem. Bolderājas pieturas punkts). Ņemot vērā, ka vadlīnijās nojumes jumta konstrukcijas platums 2.7 m un Ievērojot standarta LVS-282:2015 “Būvju tuvinājuma un ritošā sastāva gabarīti” dzelzceļa gabarīta minimālos attālumus, šādu nojumi uz 4 m plata perona nav iespējams izbūvēt.  Jautājums:   1. Lūdzam Pasūtītāju papildināt vadlīnijas ar nojumi pasažieru salu platformām ar platumu 4 m; 2. Gadījumā, ja Pasūtītājs nepapildina vadlīnijas ar nojumi peroniem ar 4 m platumu, lūdzam norādīt minimālo nojumes jumta platumu, kas Uzņēmējam jānodrošina uz 4 m platām pasažieru platformām. | Skaidrojam, ka ne Bolderāja -Slokas stacijā un nevienā citā stacijā starpceļu platums 4m Tehniskajās specifikācijās nav noteikts. Pasažieru platformu un to aprīkojuma projektēšanā un izbūvē ir jāievēro LVS-282, LVS-448 un citi saistošie Latvijas Republikā spēkā esošie standarti un normatīvie akti, kā noteikts iepirkuma daļas Nr.1.-5. II sējuma 3.1. un 3.3.punkots. |
| **2.** | Lūdzam Pasūtītāju nodot Izpildītāja rīcībā plānotās pasažieru plūsmas apgrozījuma datus par stacijām un pieturas punktiem, kuros izpildītājam jāveic dzelzceļa pasažieru infrastruktūras modernizācija:  - esošā pasažieru plūsma/apgrozījums pa stacijām un pieturas punktiem,  - plānotais pasažieru plūsma/apgrozījums pa stacijām un pieturas punktiem,  - gads/laika periods, uz kuru ir veikta/veicama pasažieru plūsmas apgrozījuma prognoze. | Skat. šī Skaidrojuma Nr.6  2.punktu.  Skaidrojam, ka pēc projektēšanas laikā veiktās izpētes rezultātiem, iesakām plānot 50-70% pasažieru apgrozījuma pieaugumu infrastruktūras dzīves ciklā - 30 gadu laikā (gadā vidēji līdz 3,5%), aprēķinot platformu, to aprīkojuma, un pieeju apjomus. Precīzi apjomi jāaprēķina projektēšanas laikā. |
| **3.** | Lūdzam Pasūtītāju apstiprināt, ka stacijās un pieturas punktos Uzņēmējam sliežu ceļu pārbūve jāveic tikai tajās vietās, kas konkrēti norādītas Pasūtītāju prasībās. Lūdzam Pasūtītāju apstiprināt, ka stacijās un pieturas punktos, kur nav paredzēta sliežu ceļu pārbūve, pārējie dzelzceļa infrastruktūras elementi ir attiecīgi jāpakārto esošajam sliežu ceļu stāvoklim. | Apstiprinām, ka sliežu ceļu pārbīde jāveic stacijās, kurās tas norādīts III sējumā.  Stacijās, kurās nav paredzēta sliežu ceļu pārbūve, jebkuri dzelzceļa infrastruktūras elementi ir jāizvieto atbilstoši spēkā esošajiem standartiem, normatīvajiem aktiem un pasūtītāja prasībām. |
| **4.** | Lūdzam Pasūtītāju apstiprināt, ka vietās, kur nav saprātīgi (dzelzceļa zemes nodalījuma joslas robežās un paredzētās būvniecības robežās) vai tehniski iespējams izbūvēt atsevišķu lietus ūdens kanalizācijas sistēmu, lietus ūdeņus no salu peroniem drīkst novadīt uz sliežu blakus esošajiem ceļiem. | Apstiprinām, ka lietus ūdeņus no starpceļu platformām drīkst novadīt uz blakus sliežu ceļiem. |
| **5.** | Lūdzam Pasūtītāju norādīt, vai veicot kontakttīkla sistēmas pārbūvi ir jāizmanto LDZ uz doto brīdi pielietotos tehniskos risinājumus vai arī Izpildītājam, saskaņā ar SITS prasībām, kontakttīkla pārbūvei stacijas un pieturas punktu robežās ir jāizmanto kāda no ES dalībvalstīs sertificētām kontakttīkla sistēmām. | Skaidrojam, ka kontakttīkla sistēmas pārbūve (balstu pārbūve) jāveic atbilstoši iepirkuma daļu Nr.1.-5. II sējuma 10.punktā un III sējumā katrā stacijā noteiktajām prasībām. |
| **6.** | Lūdzam Pasūtītāju norādīt, līdz kādu konstruktīvo elementu līmenim (piem. balstu pamati, balsti, konsoles, izolatori u.c. sistēmas būvizstrādājumi/elementi) kontakttīkla pārbūvei stacijas un pieturas punktu robežās izbūvējamai 3 kV DC sistēmas kontakttīkla sistēmas risinājumiem jābūt savietotiem ar nākotnē paredzēto 25 kV AC kontakttīklu sistēmu. | Visām pārbūvējamām kontakttīklu konstrukcijām un elementiem jābūt savietotiem ar nākotnē paredzēto 25kV AC kontakttīklu sistēmu. |